Apstiprināti

ar Krāslavas novada

 Pašvaldības īpašuma atsavināšanas un izsoļu komisijas 06.01.2025.

lēmumu (protokols Nr.1)

**Krāslavas novada pašvaldības**

**kustamās mantas – cirsmas, kas atrodas nekustamajā īpašumā (kad.apz.60860050195)**

**“Robežmalas”, Robežnieku pagastā, Krāslavas novadā**

**IZSOLES NOTEIKUMI**

**1. Objekta apraksts**

1. Noteikumi nosaka kārtību, kādā, saskaņā ar Publiskas personas mantas atsavināšanas likuma nosacījumiem, tiek organizēta Krāslavas novada pašvaldībai piederošās kustamās mantas - cirsmas izsole, kas atrodas nekustamā īpašuma “Robežmalas”, Robežnieku pagastā, kadastra Nr.6086 005 0315, sastāvā esošās zemes vienības ar kadastra apzīmējumu 6086 005 0195 10.kvartāla 1., 2. un 3.nogabalā (cirtes veids – galvenā vienlaidus cirte, cirtes izpildes veids – kailcirte), ar kopējo izcērtamo platību 2.05 ha (turpmāk tekstā – Objekts) izsole, saskaņā ar tabulā norādītajiem apjomiem:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | Īpašuma nosaukums  | Zemes vienības apzīmējums | Platībaha | Cirtes izpildes veids | KvartālaNr. | NogabalsNr. | Cirsmas krāja, (m3) |
| 1. | “Robežmalas” Robežnieku pagasts, Krāslavas novads | 6086 005 0195  | 0.330.631.09 | kailcirte | 10. | 1.2.3. | 693.47 |
|  | **Kopā** |  | **2.05** |  |  |  | **693.47** |

2. Izcērtamais apjoms un vērtība noteikta pēc taksatora sniegtajiem datiem, kas nav apstrīdami.

3. Izsoles Objektu var apskatīt dabā un veikt kontroles novērtējumu, iepriekš piesakoties un saskaņojot to pa tālr. 25472731

**2. Izsoles veids, maksājumi un samaksas kārtība**

2.1. Izsoles veids - elektroniskā izsole ar augšupejošu soli.

2.2. Maksāšanas līdzekļi - 100% *euro*.

2.3. Izsoles sākuma cena (nosacītā cena): **17 000** ***euro*** (septiņpadsmit tūkstoši *euro*) bez pievienotās vērtības nodokļa.

2.4. Izsoles solis noteikts **500 *euro*** (pieci simti *euro*) bez pievienotās vērtības nodokļa

2.5. Izsoles nodrošinājums – **1700.0 *euro*** (viens tūkstotis septiņi simti *euro*) bez pievienotās vērtības nodokļa (10% apmērā no izsolāmā objekta sākuma cenas - nosacītās cenas) no izsoles sākuma 20 (divdesmit) dienu laikā ar atzīmi ***"Cirsmas “Robežmalas” Robežnieku pagastā (60860050195) izsoles nodrošinājums",*** izsoles dalībniekam jāpārskaita uz –

***Saņēmēja nosaukums: Krāslavas novada pašvaldība***

***Saņēmēja reģistrācijas numurs: 90001267487***

***Bankas konts: LV58TREL9802217047000***

***Bankas nosaukums: Valsts Kase***

***Bankas kods: TRELLV2XXX*** *.*

2.6. Samaksa par pirkumu – jāpārskaita **14 (četrpadsmit) dienu** laikā no paziņojuma par pirkuma summu saņemšanas dienas uz –

***Saņēmēja nosaukums: Krāslavas pagastu apvienības pārvalde***

***Saņēmēja reģistrācijas numurs: 40900040424***

***Bankas konts: LV32UNLA0055004121053***

***Bankas nosaukums: A/S SEB banka***

***Bankas kods: UNLALV2X*** *.*

2.7. Nodrošinājums tiek ieskaitīts pirkuma maksā uzvarējušajam dalībniekam.

2.8. Izsoli, saskaņā ar Krāslavas novada pašvaldības domes 2024.gada 26.septembra sēdes lēmumu Nr.917(protokols Nr.12, 8.§, 8.2.p.) organizē Krāslavas novada Pašvaldības īpašuma atsavināšanas un izsoļu komisija (turpmāk – Izsoles komisija).

**3. Izsoles subjekts**

3.1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā *Meža cirsmu* un kura **līdz 05.02.2025.** ir iemaksājusi šo noteikumu 2.5.punktā minēto nodrošinājumu un autorizēta dalībai izsolē.

3.2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

**4. Izsoles pretendentu reģistrēšana Izsoļu dalībnieku reģistrā**

4.1. Pretendentu reģistrācija notiek **no 16.01.2025., plkst.13:00 līdz 05.02.2025., plkst. 23:59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā.

4.2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:

4.2.1. Fiziska persona:

4.2.1.1. Vārdu, uzvārdu;

4.2.1.2. Personas kodu vai dzimšanas datumu (persona, kurai nav piešķirts personas kods);

4.2.1.3. Kontaktadresi;

4.2.1.4. Personu apliecinoša dokumenta veidu un numuru;

4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir).

4.2.2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:

4.2.2.1. Pārstāvamās personas veidu;

4.2.2.2. Vārdu, uzvārdu fiziskai personai vai nosaukumu juridiskai personai;

4.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.2.2.4. Kontaktadresi;

4.2.2.5. Personu apliecinoša dokumenta veidu un numuru fiziskai personai;

4.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

4.2.2.8. Attiecīgās lēmējinstitūcijas lēmumu par meža cirsmas iegādi juridiskajai personai.

4.3. Reģistrējoties Izsoļu dalībnieku reģistrā, izsoles pretendents iepazīstas ar elektronisko izsoļu vietnes lietošanas noteikumiem, kā arī ar meža cirsmas Izsoles noteikumiem un apliecina savu piekrišanu noteikumu nosacījumiem un to ievērošanā, kā arī par sevi sniegto datu pareizību.

4.4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav izpildīti visi šo noteikumu 4.2.1.punktā vai 4.2.2.punktā minētie norādījumi.

4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

**5. Izsoles norise**

5.1. Izsole sākas elektronisko izsoļu vietnē <https://izsoles.ta.gov.lv> **16.01.2025., plkst.13:00 un noslēdzas 17.02.2025., plkst.13:00.**

5.2. Izsolei autorizētie dalībnieki drīkst izdarīt solījumus visā izsoles norises laikā.

5.3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

5.4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.

5.5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.

5.9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**6. Izsoles rezultātu apstiprināšana un līguma noslēgšana**

6.1. Izsoles komisija, izsoles dalībniekam, kurš nosolījis augstāko cenu, 7 (septiņu) darba dienu laikā izsniedz paziņojumu par pirkuma summu.

6.2. Izsoles dalībniekam, kurš nosolījis augstāko cenu, **14 (četrpadsmit dienu) laikā** no paziņojuma par pirkuma summu saņemšanas dienas jāiemaksā nosolītā augstākā summa (iemaksātā nodrošinājuma summa tiek ieskaitīta pirkuma summā), Izsoles noteikumos norādītajā kontā. **Nosolītajā cenā nav iekļauts pievienotās vērtības nodoklis**. Ar pievienotās vērtības nodokli neapliekamai personai pie nosolītās cenas jāpieskaita pievienotās vērtības nodoklis. Pēc maksājumu veikšanas maksājumu, apliecinošie dokumenti iesniedzami Izsoles komisijas sekretāram Kasparam Pauniņam uz e-pasta adresi: kaspars.paunins@kraslava.lv .

6.3. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.

6.4. Ja nosolītājs noteiktajā laikā nav samaksājis nosolīto cenu, izsoles komisijai ir tiesības piedāvāt pirkt objektu vai objektus dalībniekam, kurš nosolījis nākamo augstāko cenu.

6.5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.

Lēmumu par turpmāko atsavināšanas procesu pieņem Krāslavas novada Pašvaldības īpašuma atsavināšanas un izsoļu komisija, kurai ir tiesības, izvērtējot lietderības apsvērumus un vadoties no Publiskas personas finanšu līdzekļu un mantas izšķērdēšanas novēršanas likuma pamatnostādnēm, ja 6.5.punktā minētais izsoles dalībnieks no Objekta pirkuma atsakās vai norādītajā termiņā nenorēķinās par pirkumu, pieņemt lēmumu par nākamā(o) pārsolītā(o) izsoles dalībnieka(u) tiesībām iegādāties Objektu par paša nosolīto augstāko cenu saskaņā ar Izsoles noteikumu nosacījumiem (6.4.punkts).

6.6. Krāslavas novada pašvaldības īpašuma atsavināšanas un izsoļu komisijaapstiprina izsoles rezultātus 7 (septiņu) dienu laikā pēc šo noteikumu 6.2.punktā noteikto maksājumu nokārtošanas.

6.7. Pēc Krāslavas novada Pašvaldības īpašuma atsavināšanas un izsoļu komisijas lēmuma pieņemšanas par izsoles rezultātu apstiprināšanu, ar izsoles uzvarētāju 30 (trīsdesmit) dienu laikā tiek noslēgts Objekta pirkuma līgums, kurā citastarp tiek iekļauti sekojoši nosacījumi:

6.7.1. Teritorijās, kurās notiks mežistrādes darbi un pie takām, braucamiem ceļiem, velo celiņiem, dabā ir jāizvieto informatīvie plakāti, brīdinājuma zīmes, tās jānorobežo ar brīdinājuma lentēm;

6.7.2. Izsolāmā cirsmā jāizmanto tikai kailcirtēm atbilstošu mežizstrādes paņēmienus un tehniku, kas atstātu iespējami mazāku negatīvo ietekmi uz meža augsni un vidi;

6.7.3. Cirsmu izstrādes gaitā ir jāizvāc ciršanas atliekas;

6.7.4. Jāsaudzē saglabājamos kokus, nepieļaujot paliekošo koku mizas bojājumus;

6.7.5. Ar cirsmas izstrādi saistītos ceļos bez mākslīgā seguma, meža stigās un meža meliorācijas grāvju atbērtnēs jāizlīdzina risas, kas dziļākas par 0,25 metriem, atjaunot ūdens plūsmu grāvju gultnēs, strautos, upēs, ja pēc izstrādes tā ir traucēta.

**7. Nenotikušās izsoles**

Izsoles komisija pieņem lēmumu par izsoles atzīšanu par nenotikušu:

7.1. ja uz izsoli nav autorizēts neviens izsoles dalībnieks;

7.2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;

7.3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;

7.4. ja neviens izsoles dalībnieks nav pārsolījis izsoles sākumcenu;

7.5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;

7.6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;

7.7. ja izsolāmo mantu nopirkusi persona, kurai nav bijušas tiesības piedalīties izsolē.

**8. Īpašie noteikumi**

8.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

8.2. Objekta nosolītājs sedz visus izdevumus, kas saistīti ar kokmateriālu izvešanu pāri objektam pieguļošajiem zemes gabaliem, vienojoties par to ar zemes gabalu īpašniekiem vai pašvaldības zemes lietotājiem.

**8.3. Izsoles pretendentam un izsoles dalībniekam visi maksājumi jāveic tikai no sava kredītiestādes konta.**

8.4. Izsoles pretendenti, dalībnieki piekrīt, ka Krāslavas novada pašvaldība veic personas datu apstrādi, pārbaudot sniegto ziņu patiesumu.

**9. Izsoles rezultātu apstrīdēšana**

9.1. Sūdzības par izsoles komisijas darbībām iesniedzamas rakstiskā veidā 3 (triju) darba dienu laikā no izsoles beigu datuma Krāslavas novada pašvaldības Administratīvo aktu strīdu izskatīšanas komisijai.

9.2. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

Pašvaldības īpašuma atsavināšanas un izsoļu

komisijas priekšsēdētāja Ā.Leonoviča